section_heading: Zemljopis
paragraph_text: Nacionalni park Crater Lake (hrv. Kratersko jezero) nalazi se visoko u gorju Cascade Range na jugozapadu američke savezne države Oregon. Okruženo je golemim okomitim stijenama, a smješteno u krateru ugaslog vulkana. Na zapadnom dijelu jezera se nalazi otok Wizard Island, a na jugu maleni otočić Phantom Ship. Jezero je promjera oko 8 km i okruženo je visokim klifovima raznih boja koji se dižu strmo i okomito iznad površine jezerske vode. Rub kratera je na pojedinim mjestima visok do 600 m. Nadmorska visina jezera je 1.882 m. Jezero je vrlo duboko a najdublja točka se nalazi na 594 m dubine, dok je prosječna dubina oko 350 m. S ovakvom dubinom Kratersko jezero je najdublje američko i sedmo najdublje jezero na svijetu.<ref>Crater Lake National Park - History & culture (eng.) Ukupna površina Nacionalnog parka Crater Lake iznosi 741 km<sup>2</sup>.